stanford-oval/wikipedia huggingface dataset:
Flood
Pelaaminen

Lajityypiltään peli on omintakeinen tasohyppely, jossa tavoitteena on kerätä roskat joka kentästä ja mennä sen jälkeen ulospääsyyn. Erikoisuutena vihreää omituista otusta muistuttanut pelihahmo pystyi kiipeämään seinillä ja katossa. Aikarajana pelissä oli pelihahmon tädin haamu, joka kopioi pelihahmon liikkeet ja seuraa tätä kaventuvalla viiveellä. Ruudulla kävelevät viholliset vievät myös pelihahmolta energiaa, ja osa vihollisista vie kaikki energiat yhdellä kosketuksella. Viholliset ovat eläinmaisia, mutta mielikuvituksellisia olentoja, esimerkkinä teddy karhut, joilla on raateluhampaat vatsassa. Monissa jaksoissa on teleportteja, joista pääsee jakson eri kohtiin.
Alussa pelihahmolla ei ole aseita, vaan hän joutuu väistämään viholliset hyppimällä tai kiipeämällä. Jaksoista voi löytää kuitenkin aseita, kuten kranaatteja, aikapommeja ja liekinheittimen.
Vesiraja nousee useissa jaksoissa. Vedessä voi uida, mutta happea riittää vain rajatun ajan, jonka jälkeen vedessä oleva pelihahmo alkaa menettämään energiaansa. Vesi on pelissä mallinnettu realistisesti siinä suhteessa, että vettä valuu hanoista maatapitkin, ja sitä alkaa kerääntyä aina koloihin. Pienemmät kolot täyttyvät suhteessa nopeammin kuin isot kolot tai laajemmat alueet.
Pelin kenttiin on neljän sanan pituiset salasanat, joita voi yrittää arvata. Salasanoja voi myös löytää pelialueelta.
Taustajuonena pelihahmo, Quiffy, on lajinsa viimeinen otus, jonka on selvittävä ihmisten roskaamista luolastoista elävänä.
Vastaanotto

Peli on saanut CU Amiga -lehden arvostelussa arvosanaksi 87%.
Mikrobitin Niko Nirvi antoi pelin Amiga- ja Atari ST -versioille 94 pistettä sadasta.
Aiheesta muualla

Flood MobyGamesissa (englanniksi)
Flood Hall of Light -sivustolla (englanniksi)
Fibonaccin alkuluvut

Fibonaccin alkuluvut ovat Fibonaccin lukujonossa esiintyvät alkuluvut. Ensimmäiset Fibonaccin alkuluvut ovat:
Tunnetut Fibonaccin alkuluvut

Ei tiedetä, onko Fibonaccin alkulukuja äärettömän monta. Fibonaccin jonon Fn ensimmäiset 33 alkulukujäsentä löytyvät seuraavista paikoista, kun alaindeksi n kertoo, monesko jonon jäsen on kyseessä:
Näiden todistettujen alkulukujen lisäksi sarjasta on löydetty seuraavat mahdolliset alkuluvut:
Tapaus n=4 pois lukien kaikilla Fibonaccin alkuluvuilla on alkulukuindeksi, mutta kaikki alkulukuindeksit eivät osoita alkulukua.
Fp on alkuluku kahdeksalla ensimmäisestä kymmenestä alkuluvusta. Poikkeukset ovat F2 = 1 ja F19 = 4 181 = 37 × 113. Indeksin kasvaessa Fibonaccin alkuluvut ovat kuitenkin harvinaisempia, ja Fp on alkuluku vain kahdellekymmenellekuudelle 1 229 alkuluvusta, jotka ovat pienempiä kuin 10 000.
Suurin tunnettu Fibonaccin alkuluku on F81 839. Sen osoittivat alkuluvuksi David Broadhurst ja Bouk de Water vuonna 2001. Suurin tunnettu mahdollinen Fibonaccin alkuluku on F1 968 721. Siinä on 411 439 numeroa ja sen löysi Henri Lifchitz vuonna 2009.
Fibonaccin lukujen jaollisuus

Alkulukuindeksisillä Fibonaccin luvuilla Fp ei ole lukua 1 suurempia yhteisiä jakajia identiteetin
vuoksi.
Jokaiselle n ≥ 3, Fn jakaa Fm:n jos ja vain jos n jakaa m:n.
Jos oletetaan, että m on alkuluku p yllä mainitusta identiteetistä ja n < p, niin selvästi nähdään, että Fp:llä ei voi olla yhteisiä tekijöitä aikaisempien Fibonaccin alkulukujen kanssa:
Franz Xaver Kroetz

| Franz Xaver Kroetz> Henkilötiedot |
| --- | --- |
Syntynyt: 1946 (ikä 77–78) München, Saksa
Kansalaisuus:  Saksan liittotasavalta, Saksa
Ammatti:  kirjailija
Kirjailija
Äidinkieli: saksa
Tuotannon kieli: saksa
Aiheesta muualla
Löydä lisää kirjailijoitaKirjallisuuden teemasivulta
Franz Xaver Kroetz (1946 München, Saksa) on saksalainen kirjailija.
Kroetz on kirjoittanut kymmenittäin näytelmiä. Varhaisessa tuotannossaan hän käsitteli poliittisissa kansanteatterinäytelmissä yksinkertaisten ihmisten ilmaisuvaikeuksia pessimistiseen sävyyn, mutta kääntyi myöhemmin kuvaamaan yhteiskunnallisia ongelmia myönteisesti. Hän on kirjoittanut myös proosaa.
Suomennetut näytelmät

Wien, unelmieni kaupunki: kolminäytöksinen näytelmä (Oberösterreich), suom. Kari Suvalo, Näytelmämoniste. Helsinki: Työväen Näyttämöiden Liitto 1973
Koko maailma katsoo meitä (Globales Interesse), suom. Kari Suvalo, kuunnelma, Helsinki: Yleisradio 1974
Pikaista paranemista (Gute Besserung), suom. Kari Suvalo, kuunnelma, Helsinki: Yleisradio 1974
Eihän tässä vankilaan olla menossa, tai, Eihän vanhainkoti sentään vankila ole, suom. Elvi Sinervo, näytelmämoniste. Helsinki: Työväen Näyttämöiden Liitto 1976
Mitä kuuluu, Meier? (Mensch Meier), suom. Liisa Ryömä, näytelmämoniste. Helsinki: Työväen Näyttämöiden Liitto 1980
Ei lintu eikä kala (Nicht Fisch nicht Fleisch), suom. Liisa Ryömä, näytelmämoniste. Helsinki: Työväen Näyttämöiden Liitto 1983
Muuten meillä menee hyvin (Wer durch das Laub geht) kuunnelma, Helsinki: Yleisradio 1985
Riistapolku (Wildwechsel), suom. Vesa Tapio Valo, Näytelmämoniste. Helsinki: Työväen Näyttämöiden Liitto 1990
Pesä, suom. Outi Nyytäjä, näytelmämoniste, Helsinki: Yleisradio [i.a.]
Gay Byrne

Gay Byrne
Gabriel Mary Byrne, tunnetuin nimellä Gay Byrne (5. elokuuta 1934 – 4. marraskuuta 2019) oli irlantilainen tv-juontaja. Hän juonsi Late Late Show’ta vuodesta 1962 vuoteen 1999 yhtä vuotta lukuun ottamatta. Hän juonsi myös suosittua radio-ohjelmaa RTÉ:llä. Byrneä pidetään yhtenä tärkeimmistä irlantilaisen yhteiskunnan muokkaajista 1960-luvulta lähtien, sillä hän rikkoi useita tabuja tuodessaan julkiseen keskusteluun aiheita kuten ehkäisy, abortti ja maastamuutto.
Fábio Júnior

| Henkilötiedot |
| --- | --- | --- |
Koko nimi: Fábio Júnior Pereira
Syntymäaika: 20. marraskuuta 1970 (ikä 53)
Syntymäpaikka: Manhuaçu, Brasilia
Kansalaisuus:  Brasilia
Pelipaikka: Hyökkääjä
Pituus: 186 cm
Seurat
| Vuodet | Seura | O (M) |
| 1997-1998 1999 2000 2001 2002 2003 2003 2004 2005 2005 2006-2007 2007-2008 2008 2009 | Cruzeiro Roma Cruzeiro Palmeiras Cruzeiro Vitória Atlético Mineiro Kashima Antlers Atlético Mineiro Al-Wahda Bochum Hapoel Tel Aviv Bahia Brasiliense |  |
Maajoukkue
| 1998–1999 | Brasilia | 3 (0) |
Fábio Júnior (s. 20. marraskuuta 1970 Manhuaçu) on brasilialainen entinen jalkapalloilija.
Jalkapallomaajoukkue

Fábio Júnior debytoi Brasilian maajoukkueessa 1998. Hän on pelannut kolme maaottelua.
Forgetting Sarah Marshall

| Forgetting Sarah Marshall |
| --- | --- |

Ohjaaja:  Nicholas Stoller
Käsikirjoittaja:  Jason Segel
Tuottaja:   Judd Apatow  Shauna Robertson  Rodney Rothman 
Säveltäjä:  Lyle Workman
Kuvaaja:  Russ T. Alsobrook
Pääosat:   Jason Segel  Kristen Bell  Mila Kunis  Russell Brand 
Valmistustiedot
Valmistusmaa:  Yhdysvallat
Tuotantoyhtiö:   Apatow Productions  Universal Pictures 
Levittäjä:  Universal Studios Netflix
Ensi-ilta:  18. huhtikuuta 2008
Kesto:  110 minuuttia
Alkuperäiskieli:  englanti
Budjetti:  30 miljoonaa dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Forgetting Sarah Marshall on vuonna 2008 ensi-iltansa saanut Nicholas Stollerin ohjaama romanttinen komediaelokuva. Sen pääosissa ovat Jason Segel, Kristen Bell, Mila Kunis ja Russell Brand. Elokuvan tuotti Universal Studios -yhtiö. Se kuvattiin huhtikuusta 2007 alkaen Oahun saarella Havaijilla.
Juoni

Elokuvan keskushenkilö on Peter Bretter, tavallinen kaduntallaaja ja erään televisio-ohjelman musiikkituottaja. Hän onnistuu valloittamaan ohjelman tähden, Sarah Marshallin sydämen. Sarah kuitenkin jättää Peterin viiden vuoden seurustelun jälkeen, jolloin tämä lähtee lohduttavalle Havaijin-matkalle. Loma osoittautuu katastrofaaliseksi, sillä Sarah sattuu asumaan samassa hotellissa uuden, rock-laulajapoikaystävänsä kanssa.
Näyttelijät

| 0 | 1 | 2 |
| --- | --- | --- |
|  Jason Segel  | … |  Peter Bretter   |
|  Kristen Bell  | … |  Sarah Marshall   |
|  Mila Kunis  | … |  Rachel Jansen   |
|  Russell Brand  | … |  Aldous Snow   |
|  Bill Hader  | … |  Brian Bretter   |
|  Liz Cackowski  | … |  Liz Bretter   |
|  Jack McBrayer  | … |  Darald Braden   |
|  Maria Thayer  | … |  Wyoma Braden   |
|  Jonah Hill  | … |  Matthew Van Der Wyk   |
|  Paul Rudd  | … |  Chuck/Kunu   |
|  Jason Bateman  | … |  Animal Instincts -etsivä   |
|  William Baldwin  | … |  Hunter Rush   |
|  Kristen Wiig  | … |  Prana   |
Vastaanotto

Lukuisat kriitikot antoivat elokuvalle positiivisen arvion. Rotten Tomatoes -sivusto antoi sille pisteet 7.0/10. Teattereissa elokuva ei yltänyt Judd Apatow'n muiden elokuvien, Superbad, 40 v. ja neitsyt ja Paksuna, katsojalukuihin, mutta oli silti suurmenestys tuottaen alkuperäisen budjettinsa moninkertaisesti.
Aiheesta muualla

Forgetting Sarah Marshall Internet Movie Databasessa. (englanniksi)
Fábio Santos

| 0 | 1 | 2 |
| --- | --- | --- |

Henkilötiedot
Koko nimi: Fábio Santos Romeu
Syntymäaika: 16. syyskuuta 1985 (ikä 39)
Syntymäpaikka: São Paulo, Brasilia
Kansalaisuus:  Brasilia
Pelipaikka: Puolustaja
Pituus: 176 cm
Seurat
| Vuodet | Seura | O (M) |
| 2003-2006 2006 2007 2008 2008 2009-2011 2011-2015 2015-2016 2016– | São Paulo Kashima Antlers Cruzeiro Monaco Santos Grêmio Corinthians Paulista Cruz Azul Atlético Mineiro |  |
Maajoukkue
| 2012–2017 | Brasilia | 4 (0) |
Fábio Santos (s. 16. syyskuuta 1985 São Paulo) on brasilialainen jalkapalloilija.
Jalkapallomaajoukkue

Fábio Santos debytoi Brasilian maajoukkueessa 2012. Hän on pelannut neljä maaottelua.
Forges-sur-Meuse

| Forges-sur-Meuse |
| --- | --- |

 vaakuna
 Forges-sur-Meuse
 Koordinaatit: 49°15′48″N, 5°17′33″E 
Valtio:  Ranska
Alue:  Grand Est
Departementti:  Meuse
Arrondissementti:  Verdun
Kantoni:  Clermont-en-Argonne
Pinta-ala:  
 – Kokonaispinta-ala:  15,97 km²
Korkeus:  180–287 m
Väkiluku (2021):  123
 – Väestötiheys:  7,7 as./km²
Postinumero:  55110
Suuntanumero(t):  55193 (INSEE-koodi)
Infobox OKVirheellinen NIMI-arvo: 
Forges-sur-Meuse on kunta Koillis-Ranskassa Meusen departementissa Grand Estin alueella. Kunnassa asui 123 asukasta vuonna 2021 ja sen pinta-ala on 15,97 neliökilometriä.
Maantiede

Forges-sur-Meusen naapurikunnat ovat Béthincourt, Brabant-sur-Meuse, Consenvoye, Cumières-le-Mort-Homme, Gercourt-et-Drillancourt ja Regnéville-sur-Meuse. Kunnan pinta-ala on 15,97 neliökilometriä ja korkeus merenpinnasta 180–287 metriä.
Väestö

Vuonna 2021 Forges-sur-Meusen väkiluku oli 123. Väkiluku on ollut nousussa vuodesta 2007 lähtien, mutta vuosina 1968–1975 asukkaita oli yli 150. Vuonna 2007 kunnan asukkaista 51 prosenttia oli naisia ja 49 prosenttia miehiä.
Forges-sur-Meusen väestönkehitys vuosina 1962–2008.
Kuvia

Kunnantalo
Kirkko
Sotamuistomerkki
Tienvarsiristi
Aiheesta muualla

Kuvia tai muita tiedostoja aiheesta Forges-sur-Meuse Wikimedia Commonsissa
Freaky Tah

Raymond Rogers (14. toukokuuta 1971 – 28. maaliskuuta 1999), tunnettu paremmin nimellä Freaky Tah, oli MC, hype man ja promoottori. Freaky Tah oli Lost Boyz -nimisen rap-yhtyeen jäsen. Muita jäseniä olivat Mr. Cheeks, DJ Spigg Nice ja Pretty Lou. Freaky Tah syntyi, eli ja kuoli Queensissa, New York Cityssä.
Kuolema

Freaky Tah kuoli takaraivoon saamansa luodin aiheuttamaan vammaan 28. maaliskuuta 1999 yhtyekaverinsa Mr. Cheeksin 28. syntymäpäiväjuhlien yönä. Freaky Tah oli menossa kohti Sheraton Hotelin uloskäyntiä, kun mies nimeltä Kelvin Jones ampui häntä päähän. Jones myönsi tekonsa. Freaky Tah ilmoitettiin kuolleeksi noin klo 4.20 aamuyöllä läheisessä Jamaica-sairaalassa. Pakoauton kuljettaja Raheem Fletcher tuomittiin seitsemäksi vuodeksi vankilaan. Freaky Tah oli kuollessaan 27-vuotias.
Diskografia > The Lost Boyzin albumit

Diamond Dust (1994) Progressive
Jeeps, Lex Coups, Bimaz & Benz [EP] (1995) Uptown
Lifestyles of the Rich and Shameless [single] (1995) Uptown
Renee [CD single](1996) PolyGram
Legal Drug Money (1996) Uptown/Universal
Love, Peace & Nappiness (1997) Uptown/Universal
Me and My Crazy World (1997) Uptown/Universal
LB IV Life (1999) Uptown/Universal
Forever (2005) Contango Records/Legal Drug Money
Floorball League

| Floorball League |
| --- | --- |

Kehittäjä:  Prodigium Game Studios
Julkaisija:  Prodigium Game Studios
Säveltäjä:  Pasi Kainiemi
Julkaistu:  3. joulukuuta 2010
Lajityyppi:  urheilu (salibandy)
Pelimuoto:  yksinpeli moninpeli
Ikäluokitus:  PEGI: 3
Alusta:  Microsoft Windows
Jakelumuoto:  DVD
Lisää peliartikkeleitaVideopelien teemasivulla
Infobox OK     : 
Floorball League on suomalaisen Prodigium Game Studiosin kehittämä salibandyaiheinen urheilupeli, joka julkaistiin  Microsoft Windowsille 3. joulukuuta 2010. Se on maailman toinen salibandyaiheinen peli; ensimmäinen oli ruotsalaisten vuonna 1996  julkaisema MER Innebandy.
Peli kehitettiin yhteistyössä Kansainvälisen Salibandyliiton, Suomen Salibandyliiton ja Suomen Salibandyliigan kanssa. Pelissä ovat mukana viralliset turnausmuodot ja pelaajat Suomen Salibandyliigasta sekä maailmanmestaruuskisoista. Peli on julkaistu ainoastaan PC:lle, mutta pelin kehittäjän mukaan konsoliversiot julkaistaan myöhemmin, mikäli peli herättää riittävää kiinnostusta. Pelin kannessa ovat Ruotsin ja Suomen maajoukkuepaidassa Magnus Svensson ja Tero Tiitu.
Pelaaminen > Pelimuodot

Floorball League sisältää kuusi eri pelimuotoa, jotka ovat:
Näytösottelu: näytösottelu vapaavalintaisella joukkueella
Salibandyliiga: Suomen Salibandyliigan kausi ja pudotuspelit. Mukana kaikki 14 joukkuetta ja yli 300 liigapelaajaa.
Salibandyn maailmanmestaruuskilpailut Magical Games: Mukana 16 maajoukkuetta ja yli 350 maajoukkuepelaajaa. Pelissä edetään vuoden 2010 MM-kisojen tavoin, jossa on alkulohko (neljä lohkoa) ja pudotuspelit.
Harjoittelu: Harjoituksissa voi harjoitella syöttöjä, laukauksia ja taklauksia maalivahdin ja muutaman joukkuekaverin kanssa.
Rangaistuslaukauskilpailu: yksin- tai moninpelinä
Haasteottelu verkossa: moninpeli verkon kautta
Pelaaminen > Ominaisuudet

Erilaisia kamerakulmia (klassinen, yläkuvakulma, televisiolähetys, takaa-ajo)
1–5 yhtäaikaista pelaajaa paikallisesti
Kymmenen yhtäaikaista pelaajaa verkossa (suora yhteys internetin yli toiseen tietokoneeseen)
Pelaajapaikan lukitseminen: koko ottelun voi pelata yhdellä pelipaikalla
Analoginen mailakontrolli: Pelaaja voi kontrolloida mailaa peliohjaimen oikealla tatilla ja improvisoida omat harhautuksensa.
Joukkueen pelistrategian valinta
Uusinta
20. joulukuuta 2011 julkaistiin myös Pelaaja/Joukkue editori (v1.03)
Pelaaminen > Demoversiot

Floorball Leaguen ensimmäinen demoversio (FBL Training Session Demo) julkaistiin 31. tammikuuta 2010. Siinä pelaaja sai hyökätä tekoälyohjattua maalivahtia vastaan.
Toinen demoversio (FBL Gameplay Demo) julkaistiin 31. heinäkuuta 2010, ja se sisälsi yhden erän kestäneen ottelun tekoälypelaajaa vastaan. Viimeinen demoversio (FBL Demo) julkaistiin 24. marraskuuta 2010.
Aiheesta muualla

Virallinen sivusto (Arkistoitu – Internet Archive) (englanniksi)
Peliplaneetan arvostelu Floorball Leaguesta (Arkistoitu – Internet Archive) (suomeksi)
Dome.fi:n arovstelu Floorball Leaguesta (Arkistoitu – Internet Archive) (suomeksi)
Firozabad

| Firozabad |
| --- | --- |
 Jainalainen temppeli ja patsas
 Firozabad
 Koordinaatit: 27°15′N, 78°42′E 
Valtio:   Intia
Osavaltio:  Uttar Pradesh
Piirikunta:  Firozabad
Hallinto:  
 – Kaupunginjohtaja:  Nutan Rathore
Väkiluku (2011):  604 214
Postinumero:  283203
Suuntanumero(t):  05612
Infobox OKVirheellinen NIMI-arvo: 
Firozabad on Intiassa Uttar Pradeshin osavaltiossa sijaitseva kaupunki, jonka väkiluku on 604 214 henkeä vuoden 2011 väestönlaskennan mukaan. Kaupunki on kuuluisa tuottamistaan lasikoruista, joita siellä on valmistettu yli 200 vuoden ajan. Lasituotannon sivuvaikutuksena ilmanlaatu on kärsinyt siinä määrin, että kaupunkia pidetään yhtenä maailman saastuneimmista.
Kaupungissa sijaitsee jainalainen temppeli, jossa on korkea Bahubalille omistettu patsas.
Väestö

Firozabadin asukkaista noin 62% on hinduja ja 34% muslimeita vuoden 2011 väestönlaskennan mukaan.
Aiheesta muualla

Firozabadin piirikunnan verkkosivut
Georg Eriksson

Georg Werner Eriksson (19. tammikuuta 1901 Pietarsaari – 28. helmikuuta 1964 Helsinki) oli suomalainen kansanedustaja ja kultaseppä.
Georg Erikssonin vanhemmat olivat työläinen Johan Erik Eriksson Wannäs ja Johanna Pehrsdotter Strömsnäs. Hänen puolisonsa vuodesta 1923 oli Anna Evelina Kif. Eriksson kävi käsityökoulua ja työskenteli kultaseppänä Pietarsaaren maalaiskunnassa 1917–1920 ja Pietarsaaressa 1920–1964.
Eriksson valittiin eduskuntaan Suomen sosialidemokraattisen puolueen edustajaksi Vaasan läänin pohjoisesta vaalipiiristä vuosiksi 1958–1962 ja Vaasan läänin vaalipiiristä vuosiksi 1962–1964. Hän kuoli 28. helmikuuta 1964 kesken edustajakautensa, ja hänen tilalleen nousi Veikko Mattila. Kansanedustajan tehtävän lisäksi Eriksson toimi presidentin valitsijamiehenä 1962, Pietarsaaren maalaiskunnan kunnanvaltuutettuna sekä Pietarsaaren kaupunginhallituksen jäsenenä ja kaupunginvaltuutettuna. Hän osallistui myös Suomenruotsalaisten kansankäräjien toimintaan.
George Blay

George Blay (s. 7. elokuuta 1980) on ghanalainen jalkapalloilija, joka edustaa romanialaista FC Dinamo Bukarestia. Hänen pelipaikkansa on puolustaja.
Ammattilaisuransa Blay aloitti vuonna 2000 Standard Liegen joukkueessa. Hän on sen jälkeen pelannut 2002—2003 Y.R. K.V. Mechelenisa ja 2003—2006 R.A.A. Louviéroisessa.  Maajoukkueessa Blay debytoi vuonna 2001. Hän on ollut mukana muun muassa Afrikan mestaruuskisoissa 2002.
Blay on 174 cm pitkä ja painaa 70 kg.
Georg Ferdinand Duckwitz

Georg Ferdinand Duckwitz
Georg Ferdinand Duckwitz (29. syyskuuta 1904 – 16. helmikuuta 1973) oli saksalainen diplomaatti. Hän työskenteli lähetystöavustajana Saksan miehittämässä Tanskassa toisen maailmansodan aikana. Syksyllä 1943 hän paljasti tanskalaisille Saksan suunnitelman juutalaisten pakkosiirtämiseksi Tanskasta ja osallistui järjestelyihin, joilla juutalaiset pelastettiin Ruotsiin. Hänen toimintansa ansiosta arviolta 95 prosenttia Tanskan juutalaisväestöstä välttyi pakkosiirrolta.
Duckwitz liittyi 1930-luvun alussa natsipuolueeseen, koska piti puolueen strasserilaisen siiven linjaa osittain samankaltaisena pohjoismaisten sosialistipuolueiden kanssa. Pian hän huomasi kuitenkin, ettei näin ollut, ja jätti työnsä puolueen ulkopoliittisella osastolla. Vuonna 1939 hänet palkattiin Saksan lähetystöön Kööpenhaminaan.
Syyskuussa 1943 Duckwitz sai tietää Saksan suunnitelmasta juutalaisten pakkosiirtämiseksi Tanskasta. Hän yritti ensin estää suunnitelman toteuttamisen ottamalla yhteyden viranomaisiin Berliinissä, mutta se ei onnistunut. Duckwitz matkusti Tukholmaan neuvottelemaan pääministeri Per Albin Hanssonin kanssa, ja Hansson lupasi että Ruotsi ottaa juutalaiset vastaan. Sitten Duckwitz ilmoitti asiasta Tanskan sosiaalidemokraattien puheenjohtajalle Hans Hedtoftille, joka välitti tiedon eteenpäin juutalaisyhteisöille ja rabbi Marcus Melchiorille. Lukuisa joukko eri yhteiskuntaluokkiin kuuluvia tanskalaisia osallistui operaatioon, jossa yli 7 200 juutalaista ja heidän 700 ei-juutalaista sukulaistaan pääsivät pakoon Ruotsiin Juutinrauman yli kalastusaluksilla, soutuveneillä ja kajakeilla.
1950-luvulla Duckwitz toimi Saksan liittotasavallan lähettiläänä Tanskassa. Hän osallistui Willy Brandtin kanslerikaudella neuvotteluihin, jotka johtivat Varsovan sopimuksen solmimiseen Länsi-Saksan ja Puolan välillä vuonna 1970.
Vuonna 1971 israelilaisen Yad Vashem -keskuksen perustama komissio nimesi Duckwitzin Vanhurskaaksi kansakuntien joukossa.
Geely BMA -pohjalevy

Geely BMA -pohjalevy (B-segment Modular Architecture) on Geelyn pienehköjä automalleja varten kehittämä modulaarinen pohjalevy. Toisin kuin suuremmissa malleissa käytetty CMA-pohjalevy, joka on kehitetty yhteistyössä Volvon kanssa, BMA on kokonaan Geelyn omaa suunnittelua.
Mallit

Geely Binrui (2018–)
Geely Binyue (2018–)
Geely Emgrand (SS11) (2021–)
Geely Icon (2020–)
Lynk & Co 06 (2020–)
Proton X50 (2020–)
Geely Xingyue L

| Geely Xingyue L |
| --- | --- |

Valmistustiedot
Valmistusmaa:   Kiina
Valmistaja:  Geely
Valmistusvuodet:  2021–
Korimalli:  5-ovinen crossover
Luokka:  J-segmentti
Teknisesti samankaltaisia:  Geely Xingrui Geely Xingyue Lynk & Co 01 Lynk & Co 02 Lynk & Co 03 Lynk & Co 05 Polestar 2 Volvo C40 Volvo XC40
Tekniset tiedot
Pohjalevy:  CMA
Moottori:  R3 R4
Iskutilavuus:  1,5–2,0 l
Polttoaine:  bensiini
Vetotapa:  etuveto neliveto
Vaihteisto:  8-vaihteinen automaatti 7-vaihteinen kaksoiskytkin
Geely Xingyue L on Geelyn vuodesta 2021 lähtien valmistama crossover-tyyppinen automalli.
Xingyue L esiteltiin Shanghain autonäyttelyssä huhtikuussa 2021. Se perustuu samalle CMA-pohjalevylle kuin esimerkiksi Volvo XC40. Moottorina on nelisylinterinen 2,0-litrainen, jonka teho on etuvetoisessa versiossa 218 hevosvoimaa ja nelivetoisessa 238 hevosvoimaa. Etuvetomallissa voimansiirtona on seitsemänportainen kaksoiskytkinvaihteisto, nelivetoisessa kahdeksanportainen automaattivaihteisto. Vuoden 2021 lopulla esiteltiin myös hybridimalli, jossa kolmesylinterisen 1,5-litraisen (150 hv) bensiinimoottorin ja sähkömoottorin yhteisteho on 245 hevosvoimaa.
Aiheesta muualla

Kuvia tai muita tiedostoja aiheesta Geely Xingyue L Wikimedia Commonsissa
Forged by Fire

| Forged by Fire Firewind |
| --- | --- | --- |

Studioalbumin tiedot
 Äänitetty : Bazement studios, Saksa Mediamaker studio, Norja A29 studio, Kreikka kesä–elokuu 2004
 Julkaistu: 5. tammikuuta 2005 (Japani) 12. heinäkuuta 2005 (Muu maailma)
 Tuottaja(t): Gus G.
 Tyylilaji: heavy metal, power metal
 Kesto: 49.31
 Levy-yhtiö: Century Media
Firewindin muut julkaisut
| Burning Earth 2003 | Forged by Fire 2005 | Allegiance 2006 |
Forged by Fire on power metal -yhtye Firewindin kolmas studioalbumi, joka julkaistiin vuonna 2005 levymerkillä Century Media Records.
Kappaleet

Kaikki kappaleet säveltäneet ja sanoittaneet Gus G. ja Chitral Somapala, ellei toisin mainittu.
Kill to Live – 3.41
Beware the Beast – 4.21
Tyranny – 3.29
The Forgotten Memory – 3.42
Hate World Hero – 5.38
Escape from Tomorrow – 3.51
Feast of the Savages – 4.21 (säv. Gus G.)
Burn in Hell – 4.38
Perished in Flames – 4.52
The Land of Eternity – 5.53
I Confide – 5.05 (Japanin bonuskappale)
Tyranny (video)
Making of/Burning the Earth Live (video)
Kokoonpano

Chitral Somapala – laulu
Gus G. – kitara
Bob Katsionis – kosketinsoittimet
Petros Christo – basso
Stian L. Kristoffersen – rummut
Kokoonpano > Vierailijat

James Murphy – kitarasoolo kappaleessa "The Forgotten Memory"
Marty Friedman – kitarasoolot kappaleessa "Feast of the Savages"
Lisa Gelenberg – taustalaulu
Johannes Nimtz – taustalaulu
Markus Teske – taustalaulu
Arvostelut

Allmusic:
Imperiumi: 8½/10
Soundi:
Aiheesta muualla

Forged by Fire Discogsissa. (englanniksi)
Albumi Forged by Fire Encyclopaedia Metallum -sivustolla (englanniksi)